དེ་ཡང་ས་གནས་གཞུང་འབྲེལ་གྱི་གསར་ཁང་གིས་སྤེལ་བའི་གནས་ཚུལ་ནང་རྒྱ་ནག་གིས་བོད་ནང་བཙན་འཛུལ་བྱས་པར་བོད་མིས་ཡར་ལངས་ངོ་རྒོལ་བྱས་ནས་ལོ་རྗེས་མར་ལོ་ངོ་༦༠འཁོར་བའི་དུས་དྲན་འཁེལ་གྱི་ཡོད་སྟབས།དུས་དྲན་སྲུང་བརྩི་ཞུ་ཆེད་རི་སྔོན་པོ་ས་གནས་སྲིད་གཞུང་གི་ཐོག་ཁར་བོད་ཀྱི་རྒྱལ་དར་སྒྲེང་འཛུགས་བྱ་རྒྱུ་ཡིན་ཞེས་འཁོད་འདུག་པ་དང་།དེ་བཞིན་ལོ་རྗེས་མ་ནས་འགོ་འཛུགས་ཏེ་སླད་ཕྱིན་ཕྱི་ཟླ་༣ཚེས་༡༠ནམ་ཡིན་ལ་མུ་མཐུད་བོད་ཀྱི་རྒྱལ་དར་སྒྲེང་འཛུགས་བྱ་རྒྱུ་ཡིན་པ་དང་།དེ་ནི་རི་སྔོན་པོ་ས་ཁུལ་དུ་གནས་སྡོད་བྱེད་མཁན་བོད་པ་རྣམས་ཚུད་པའི་སྐྱབས་བཅོལ་བོད་པ་རྣམས་ལ་རྒྱབ་སྐྱོར་ཡོད་པ་བསྟན་ཕྱིར་ཡིན་སྐོར་འཁོད་འདུག་པ་མ་ཟད།བོད་རྒྱལ་དར་སྒྲེང་འཛུགས་བྱ་རྒྱུ་དེ་ས་གནས་སྲིད་གཞུང་གི་འཐུས་མི་རྣམས་སྤྱི་མོས་ཀྱི་ཐོག་ནས་འོས་འདེམས་བྱུང་ཡོད་སྐོར་འཁོད་འདུག